                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      Innledning (musikken starter, lenke til musikk) :  
Teksten du nå skal få høre, har som hensikt å gi deg et bredere syn på virkeligheten. Et innblikk i noe vi vanligvis ikke får kjenne på. Det er ikke meningen at teksten skal få deg til å miste motet eller gi deg dårlig samvittighet. Teksten skal derimot forsøke å gi deg en forståelse av hva som faktisk ligger bak tall og statistikk. For at du skal få mest mulig ut av denne teksten, må du være åpen for å se verden med nye øyne, og aktivt prøve å se for deg det jeg sier.

(Pause)

[bookmark: _heading=h.hc13fe9t7a8i]DEL 1 - Tallene

Tall
(pause)

Tall er en stor del av våre liv. 
Vi bruker tall til å beskrive verden rundt oss. 
Til å beskrive virkeligheten. 

Noen tall er enklere å forholde seg til enn andre. Ti minutter, to øyne, fem fingre. Tall vi kan forklare.
Andre tall er så store at man mister oversikt. 
Store, helt ubegripelige tall. 
Trilliarder, trillioner, billiarder, billioner, milliarder, millioner. 

(pause)

50 millioner er et ganske stort tall.
Et nesten uvirkelig tall.
10 ganger så mange som bor i Norge.
50 millioner kilometer. 
Det er avstanden fra jorden til Mars.
Et slikt tall er så stort at det er vanskelig å forholde seg til, 
og Mars blir bare langt, langt unna. 
Tallet mister mening. 
Og da skjules virkeligheten bak tallene. 

(pause)

En million. Vet du hvor lenge en million sekunder er?
(liten pause) 
En million sekunder tilsvarer 11 dager.
 (pause)

En milliard. 
Vet du hvor lenge en milliard sekunder er?
(liten pause)
En milliard sekunder tilsvarer 32 år.

(pause)

Kan du se for deg hvor mye du kan kjøpe for en milliard kroner?
Klarer du i det hele tatt å se for deg en milliard kroner?
Se for deg det enorme tårnet med tusenlapper. 
Ett tusen tusenlapper, tusen ganger. 

(pause)

GRATULERER!
Du vant nettopp førstepremien i Lotto!
Premien er 10 000 kr i minuttet. 
Tenk deg det! 10 000 kr i minuttet. 
Bare etter et minutt har du råd til å kjøpe en iPhone 16.
Klarer du å vente i ti minutter, har du 100 000 kr. 
Hundretusen er nok penger til å reise jorda rundt i et halvt år.
Alt inkludert! Livet ditt hadde blitt snudd på hodet etter bare 10 minutter.

Etter en time hadde du hatt 600 000 kroner.
Det er nok til å kjøpe en helt ny bil.
Kanskje flere?
(pause)

Vet du hvor mye penger du hadde hatt etter en dag?
Etter to dager?
Hva med syv?

(liten pause)

Etter en uke hadde du hatt 100 millioner kroner. 

Vet du hvor lang tid det ville ta før du hadde hatt 1 milliard kroner?

Om du får 10 000 kroner hvert minutt, 
24 timer i døgnet,
dag inn og dag ut
· Da ville det tatt deg 2 måneder og 10 dager å få en milliard kroner. 

Husker du hvor mye du hadde hatt etter en time?

(lang pause)

Det er ikke bare penger som regnes i milliarder. Det finnes også milliarder av mennesker. Milliarder av pustende, tenkende, levende mennesker.

Se for deg det mennesket som du elsker høyest og verdsetter mest av alle du kjenner. Tenk på hvor fantastisk dette mennesket er, og alle de unike egenskapene akkurat dette mennesket har. 
Ta fram alle de gode stundene og minnene du har med dette mennesket. Klarer du å se det for deg?

Behold disse følelsene, og se for deg litt flere mennesker. 
Se for deg de viktigste menneskene i livet ditt. Venner og familie. Tenk på alle minnene som du har skapt sammen med disse menneskene. 
Ser du det for deg?

Forsterk alle lydene, alle fargene og gå litt nærmere. Kjenner du varmen og tryggheten som skyller mot deg? 
Ta vare på minnene du ser for deg nå, og all den gleden du deler med dine nærmeste.

Prøv å se for deg alle menneskene som utgjør din verden. Vennene dine, familien din, læreren din, naboene, bussjåføren og alle de andre menneskene du møter i løpet av en dag. 
Alle de menneskene utgjør din verden. Noen kjenner du bedre enn andre, noen liker du bedre enn andre, noen setter du større pris på enn andre. Disse menneskene utgjør likevel din verden. Føl all gleden, sorgen, kjærligheten og se for deg minnene. Hvordan hadde din hverdag sett ut, uten alle disse menneskene?

(pause)

Nå vil jeg at du skal se for deg 10 000 mennesker. Kan du huske å ha sett 10 000 mennesker på samme sted? Kanskje på en fotballkamp, eller en konsert? Se for deg hvor mange gode minner de 10 000 menneskene deler med sine nærmeste.

(liten pause)

Konsentrer deg nå.
Klarer du å se for deg 10 000 nye mennesker i minuttet?

Klarer du å se for deg 10 000 nye mennesker, hvert eneste minutt, 24 timer i døgnet i to måneder og ti dager?

Klarer du å se for deg én milliard mennesker?
(pause)

Tusen rekker med tusen mennesker, tusen ganger.
(pause)

I dag lever det over 8 milliarder mennesker på jorden.
(pause)

I dag lever det over 704 millioner mennesker i ekstrem fattigdom.

[bookmark: _heading=h.aunpb7gphdcq]DEL 2 – Hverdagen bak tallene
Tall skjuler mange historier. Bak tallene finnes uendelig mange menneskers liv som blir påvirket av store og små hendelser. Dersom du ikke har gjort det enda, lukk øynene. Bruk et lite øyeblikk, pust dypt inn, rolig ut. Inn, ut.
(pause)
Sør-Afrika er det landet i verden med størst forskjell mellom rik og fattig. De 4 rikeste i landet eier like mye som de 36 millioner fattigste. Tenk det. Selv om Sør-Afrika sies å ha den mest progressive grunnloven i verden, er ikke dette realiteten. Det som på papiret skulle bli verdens beste skole, ble ikke virkelig. Politikerne holder ikke det de lover, og det går utover folket.

Urettferdighet er et stort bilde som går enda dypere. Forskjellene stammer fra kolonistens holdninger og apartheid. Før skulle svarte og hvite mennesker holdes adskilt. På den tiden var det egne benker, egne busser, områder og skoler som var tildelt folk av ulik hudfarge. Folk skulle holdes adskilt. I dag er det stor forskjell på folkene som bor i de største byene, og befolkningen fra slumområdene.

(Pause)

Omgivelsene dine har alt å si for prestasjonen din, særlig på skolen. Når skolebyggene ikke er tilstrekkelige går dette utover utdanningen din. Flere av skolene i Sør-Afrika har ikke tilstrekkelige sanitetsforhold, strøm, eller noe så grunnleggende som innlagt vann. Flere skoler befinner seg i farlige områder. Det skaper redsel og frykt, og elevene føler seg utrygge på skolen. Elevene får ikke det de blir lovet.

Offentlige skoler i Sør-Afrika er betydelig dårligere utstyrt enn andre. Veggene er laget av papp, klasserom har brent ned, naturen har rett og slett tatt tilbake rommene. Utallige elever har blitt plassert i midlertidige brakker, en løsning også brukt i Norge, men som aldri skulle bli permanent. Byggene er ikke tilpasset godt nok, og det som blir ødelagt, forblir ødelagt. Ingen løsning kommer. 

Flere av de helt enkle arbeidsoppgavene blir mye vanskeligere når omgivelsene svikter. Bare noe så enkelt som å gå på do er blitt til et stort problem for flere elever. Pittoilets er et farlig og uverdig alternativ til toaletter. Det er så simpelt som dype hull i bakken, en plate for å stå på, og helt enkle vegger rundt for skjerming. Hvorfor velger skoler dette? Det er billig og enkelt når man også mangler innlagt vann. Samtidig er det uverdig og farlig, for ikke å nevne utilgjengelig for flere elever. Er du jente eller har særskilte behov, passer dette dårlig.

(Liten pause)

I de brukbare klasserommene støter man på et helt nytt problem. Rommene er små og alt for mange elever er presset inn enn hva som funker. Se for deg: du kommer på skolen, kanskje er rommet fint, kanskje er det dårlig, uansett sitter du midt mellom to andre i klassen din, og dere alle deler en pult. En dag skjønner du ikke fagstoffet, men du spør ikke læreren. Hadde du gjort det, ville det uansett ikke spilt noen rolle. Det er for mange elever til at læreren ser deg, og for dårlig tid til at hver enkelt kan få hjelp. Du henger ikke med.

(Liten pause)

I 2021 viste en undersøkelse at 81% av fjerdeklassinger ikke kunne forstå innholdet i en tekst. Det vil si at mer enn 900 000 barn ikke kunne lese og forstå en tekst.

(Liten pause)
(pause)


Nesten 1 million barn kunne ikke lese sitt eget morsmål.

(Pause)

Dette er bare noen få eksempler på hva flere sørafrikanske elever møter på sine skoler. Dette kan virke fjernt og kanskje vanskelig å forstå. Men dette er ikke bare statistikk. Dette er liv. Dette er ungdom. Det kunne vært deg.Se for deg din egen hverdag.
Se for deg hvordan du lever ditt liv.
Hvordan påvirker andre mennesker livet ditt? Hvordan opplever du frihet og trygghet?
(pause)
Om du hadde vært født og oppvokst i slummen i Sør-Afrika, kunne livet ditt sett helt annerledes ut. For ungdom betyr det kanskje at muligheter forsvinner, og at friheten skrenkes inn.

(pause)

Se for deg. Det er mandag. Du våkner i senga di. Klokken er 5 og du er sliten. Du vet at det tar flere timer å gå til skolen. Skolen er slitt og mangler vann. Du blir opprørt bare av tanken. Du vet at du må sitte i et overfylt klasserom, og at skolen bare noen hundre meter unna er mye bedre. De har svømmehall, nok klasserom og gode lærere. Hvorfor kunne ikke du gått der?
(pause)
Du tenker på skolen. På vennene dine. På fremtiden du drømte om. Kanskje drømte du om å bli lege. Eller lærer. Du kunne strukket deg langt, du vet det. Men nå føles fremtiden fjern, drømmene uoppnåelige. Skolen kan ikke gi deg den utdanningen du trenger. Det er urettferdig. Bare fordi noen andre har bestemt det.

Likevel står du opp. For det å bli liggende hjelper ikke. Du vet at utdanning kan være en vei ut. Du vet at kunnskap gir makt. Så du går. Du går til skolen den dagen.

(pause)
Høres dette litt kjent ut?: Har du noen gang kjent at skolen din ikke er god nok? At den er til hinder for hva du vet du selv kan få til? At du vil gi opp?
(pause – pust rolig inn, rolig ut)
Kan du huske en gang du kjente dette? Har du blitt frustrert over at andre skulle bestemme over dine muligheter, og din fremtid? Du vet det er deg det går utover, men du blir ikke hørt.
For mange ungdommer i Sør-Afrika er det sånn det er. De står midt i resultatet av korrupsjon og svikt, og lever i en verden preget av et system de ikke har vært med på å skape.
Men de gir seg ikke. De reiser seg. De kjemper.
De kjemper for retten til å bestemme over egen fremtid. De kjemper for utdanning, for rettferdighet. Og det krever enorm styrke. En styrke som også finnes i deg og meg. For vi er nemlig ikke så ulike.
(pause)

[bookmark: _heading=h.2g9hh0h9x8cp]DEL 3 - Virkeligheten og fremtiden

Urettferdighet.

(pause)

Hva er det egentlig?
Vi har alle sagt: det er urettferdig!
Men er virkeligheten vår urettferdig?
Kan man kreve rettferdighet her i verden?

(lang pause)

Ungdom i Sør-Afrika lever i en urettferdighet som de selv ikke har vært med på å skape, men som de er villige til å kjempe seg ut av. De er usikker på hva framtiden bringer, men i møte med den usikkerheten finner de håp.

Og det er urettferdig at de må kjempe for en tilstrekkelig utdanning, når det faktisk er en menskerett. At ungdom i Sør-Afrika er nødt til å kjempe for grunnleggende rettigheter. Akkurat det er skikkelig urettferdig.

Ungdom er ungdom uansett. Det skal ikke ha noe å si hvor du er født, hvem du elsker, hvem du er eller hva du tror på. Ungdom fortjener frihet, og ungdom fortjener muligheter, uansett hvor de kommer fra.
 
(stor pause)

Den virkeligheten jeg har presentert for deg nå, kan være vanskelig å forstå. Likevel er det å anerkjenne virkeligheten og urettferdigheten det første skrittet mot handling. Det første skrittet mot en mer rettferdig verden. 

(pause)

Ta deg litt tid. Pust rolig, og prøv å samle alle følelsene.
(pause)

Urettferdighet. 

(pause)

Det er ikke rettferdig at verden er et lotteri. Hvor bare noen av oss har vunnet. I dag eier 8 menn like mye som halvparten av verdens befolkning. Forskjellen mellom mennesker i verden har aldri vært større enn i dag. 

(pause)
Forskjellene øker. De rike blir rikere og de fattige blir fattigere. Det føles håpløst, men er det virkelig det? Det er mange som forteller at du ikke kan gjøre noe med det, men kan du ikke det? Hvordan du velger å bruke din tid kan ha noe å si. Ikke bare for deg og de rundt deg, men for samfunnet du lever i. For hvordan fremtiden vil se ut. 
Verden er i endring. Stadig flere mennesker får tilgang på grunnleggende rettigheter. Flere og flere steder i verden står mennesker opp mot urettferdighet. 

Vi lever i endringenes tid. Det er nå det skjer, og hvem kan egentlig si hvordan verden ser ut i morgen? Ungdom er framtida. Det er vi som former framtida. Så tenk deg om. Hvordan vil du at verden skal bli, og hva er du villig til å gjøre for at det skal bli sånn? 
Det føles umulig, men det umulige tar bare litt lengre tid. Mennesker opp gjennom verdenshistorien har bevist dette, igjen og igjen. Men det krever at man har trua og at man engasjerer seg. At du bryr deg. 
Hvert år velger rundt 80 000 elever i Norge å gi en dag av sin utdanning for å gi ungdom i andre deler av verden samme mulighet som du og jeg har. 

(pause)

Dette valget tar de på grunnlag av forståelse, respekt og ikke minst solidaritet. Operasjon dagsverk er en mulighet. Det er en mulighet for ungdom over hele Norge til å være med på å skape en mer rettferdig verden. Vi kan ikke gjøre verden rettferdig ved kun å jobbe på OD-dagen. Derfor er Operasjon dagsverk langt mer enn det. Det handler ikke om de millionene som jobbes inn hvert år. Hvis målet er en rettferdig verden, så vil pengestøtte ALDRI være nok. Rettferdighet skapes ikke av penger, men av valgene vi tar basert på de holdningene vi har. 

(pause)

Operasjon Dagsverk handler om ungdom. Det handler om oss. Det er snart vi som styrer verden. Hvilken virkelighet vil du skape? Hvilke holdninger preger valgene du tar? 
Å jobbe på OD-dagen er en måte du kan engasjere deg på, et første skritt på veien. Det er en måte å vise at vi, ungdom, ikke finner oss i at verden er urettferdig. 
Hvem vet hva vi kan få til hvis vi tar valg basert på gode holdninger når vi tar over verden? Hvis vi gjør alt litt mer gjennomtenkt, litt bedre og litt mer reflektert enn de før oss. Da kan vi få til hva som helst!
(pause)

Å være ungdom handler om å være fri. Om å være trygg og ha stabile rammer rundt deg som gjør at du kan utvikle deg. Det er ingen enkel oppgave. Det er ikke lett å stå opp for seg selv og sin fremtid, å kjempe for sine grunnleggende behov. Ungdom fortjener å leve et fritt liv. Fritt for frykt for morgendagen. Fullt av muligheter hvor man kan utvikle seg og gro. Og spire. For ungdom i Sør-Afrika er ikke dette realiteten. Men man kan ikke la frykten overgå håpet. 
Du fortjener å være fri og du fortjener å være trygg. Uansett hvor du er født. 

(pause)

For vi er alle like mye verdt. Og frihet er en forutsetning for et lykkelig liv.
For etter håpløsheten, så kommer håpet.


